ร้านเป็ดย่างในตำนานที่ผ่านร้อนผ่านหนาวมาหลายชั่วคนมากกว่า100ปี อยู่ตรงข้ามโรบินสันบางรัก ไม่สามารถจอดรถหน้าร้านได้ แต่ก็ไม่ทำให้คนกินน้อยลงไปเลยทั้งไทยจีนฝรั่ง ร้านห้องแถวห้องเดียวมีให้บริการทั้งชั้นบนและชั้นล่าง มนต์เสน่ห์ของร้านเก่าโต๊ะโบราณบวกกับรสชาติและการบริการที่ถือว่าเร็วถ้าดูจากจำนวนคนยังกะจะแจกฟรีก็ว่าได้

ข้าวหน้าเป็ดย่าง หนังบางเนื้อนุ้มๆชุ่มด้วยน้ำราด รสหวานนำ ตัดเปรี้ยวเค็มด้วยน้ำจิ้ม เนื้อเป็ดค่อนข้างหนาแซกด้วยส่วนผสมที่ใช้หมัก ไม่มีกลิ่นสาบ เนื้อเป็ดมีรสของตัวเองไม่แห้ง 

ข้าวขาหมูรมควัน ใช้น้ำราดเดียวกับเป็ด หวานนำแต่ตัวหนังให้ความกรุ๊ปกรอบ เคี้ยวง่ายอร่อยไปอีกแบบ

ติ่มซำ เสียบไม้แต่ละลูกขนาดพอคำ ใช้แป้งเกี๊ยวห่อแค่ฐาน ได้รสหมูและสาหร่าย ตัวไม้สาหร่ายมีเพียง3ลูก